Eeufees Jaar | Sonop Koshuis
SONOP EEUFEES 2016
Sonop Christelike Tehuis het op Vrydag 2 September 2016 sy 100-jarige bestaan gevier nadat die NG Gemeente Pretoria (Bosmanstraat) op 2 September 1916 besluit het om ‘n koshuis vir mansstudente van die destydse TUK (Universiteit van Pretoria) op die been te bring.
Die Eeufeesprogram was gelaai met talle besondere geleenthede waarby Oud-Sonoppers, Sonopinwoners, Sonopwerknemers, Sonopouers, Sonop vriende/bure asook voormalige Sonopwerknemers betrek is.
Die program, wat verder ook in fotos uitgebeeld word, het soos volg gelyk:
Vrydag 2 September Fakkelloop deur inwoners vanaf NG Pretoria na NG Pretoria-Oos, na NG Universiteitsoord na Sonop. Dit is die drie gemeentes wat vir die 100 jaar verantwoordelik was vir die Sonoppers se geestelike versorging. Elke gemeente het ‘n mooi Eeufeesboodskap aan Sonop oorhandig.
Donderdag 15 September Middagete saam met vorige nonnies (matrones)
Vrydag 16 September Middagete saam met Oud-Sonopraadsvoorsitters/Koshuisvaders en/of van hulle familie
Saterdag 17 September Ouerbraai vir huidige inwoners en hulle ouers
Sondag 18 September Sondagmiddag koffie/tee saam met die Sonopbure
Maandag 19 September Middagete saam met voormalige en huidige predikante/pastore wat verantwoordelik was en/of is vir die geestelike versorging van die inwoners
Dinsdag 20 September Middagete saam met Vriende van Sonop: UP personeel en ander persone wat ‘n besondere band met Sonop het
Woensdag 21 September Middagete saam met UP Koshuishoofde
Donderdag 22 September Middagete saam met die Tuks Alumni 60 lede
Vrydag 23 September Oggend : Gholfdag by Pretoria Buiteklub
Aand : Oud-Sonoppers en families – Bring en Braai in die streke
Saterdag 24 September Oggend : Brunch
Onthulling van Restourasiegedenkplaat
Tradisonele Huisvergadering / Byeenkoms vir dames
Massa Huisfoto voor Stalle
Middag : Rugby op LC de Villiers – Oud-Sonoppers vs Huidige Eerstespan
Aand : Eeufeesdinee by Casa Social Da Madeira
Sondag 25 September Oggend: Eeufeeserediens
Onthulling van die Eeufees Geloofsbevestiging-gedenkplaat
Koffie/Tee en verversings
Navrae vir ‘n stel van 4 DVD’S van die Eeufees kan by die Koshuishoof gedoen word – toniev@sonop.org.za
Sonop het die gebruik om elke vyf (5) jaar ‘n fees te hou. Groot-feeste (‘n volle naweek) is elke 10 jaar sedert 1916 en Mini-feeste (Vrydag en Saterdag) elke vyf (5) jaar tussen in. Hiervolgens is die volgende Sonopfees dus ‘n Mini-fees in 2021. Hou solank Septembermaand 2021 se naweke oop totdat die BOS-bestuur besluit watter naweek dit presies gaan wees!